open-index/open-wikipedia-markdown huggingface dataset:
Baxar al-Assad

**Baxar al-Assad** (; Damasko, 1965ko irailaren 11) siriar estatu-politikaria da, Siriako Arabiar Errepublikako presidentea 2000ko ekainaren 20tik 2024ko abenduaren 8ra; aita Hafez al-Assaden ondorengo izan zen karguan.

## Bizitza 
Baxar al-Assad Damaskon jaio eta hazi zen. Bertako unibertsitatean lortu zuen medikuntzako gradua, 1988an, eta oftalmologian espezializatu zen Tishreen eritetxe militarrean. 1992an Londresko Western Eye Hospitalera aldatu zen. Erresuma Batuan begi-artatzaile jardun zuen, politikatik aldenduta. Baina 1994an Bassel, anaia nagusia eta aitaren oinordekoa, hil zen auto istripuz, eta Baxarrek Siriara itzuli behar izan zuen. Homseko akademia militarrean sartu zen eta, bost urteren buruan, koronel gradua erdietsi zuen. Aitaren aholkularia izan zen urte horietan, eta ustelkeriaren aurkako kanpaina bat zuzendu zuen; bidenabar, ezabatuz joan zen lehiakideak izan zitezkeenak.

Hafez al-Assad 2000ko ekainaren 10ean hil zen, eta hilabete bat geroago Baxar al-Assad aukeratu zuten presidente, erreferendum bidez, botoen %97,3·eskuratuta. Hasieran erreformak egingo zituela zirudien arren, aitaren bideari eutsi zion. 2007an karguan berretsi zuten, botoen %97,6-rekin. 2011ko urtarrilean Arabiar Udaberriko protestak Siriara hedatu ziren. Armadak bortizki zapaldu zituen manifestariak, eta herrialde ugarik boterea uzteko exijitu zioten Baxarri. Egoera gaiztotuz joan zen, Siriako Gerra Zibila piztaraziz.

2014ko ekainaren 3ko presidentetzarako hauteskundeetan nagusitu zen, botoen %88,7 jasota. Lehen aldiz urte askotan, hautagai bat baino gehiago lehiatu ziren hauteskunde horietan.

## Erreferentziak
Team Polti

**Team Polti** Gianluigi Stangak zuzendutako txirrindularitza talde profesional bat izan zen.

Taldea 1983ko denboraldirako sortu zen. 1994an Polti heldu zen babesle nagusi berri bezala, ordurarte Lampreren elkarbabeslea. Taldearen azken denboraldia 2000koa izan zen.

Taldean egondako txirrindulari handienak, Ivan Gotti, Richard Virenque, Luc Leblanc, Davide Rebellin eta Axel Mercks izan ziren.

1995ean Iñigo Chaurreau txirrindulari donostiarra fitxatu zuten, hiru urtez taldean egon zena.

## Txirrindularitza materiala 
Taldeak honako bizikleta markak erabili zituen bere historian zehar:

* Willier-Triestina (1983-1984)
* Allegro (1985)
* Moser (1986-1991)
* Bianchi (1992-1993)
* Fausto Coppi (1994-2000)

## Kanpo estekak
1970eko Andaluziako Itzulia

**1970eko Andaluziako Itzulia** txirrindularitza itzuli honen 17. edizioa izan zen. 1970eko otsailak 15 eta 20 artean ospatu zen, horietako bat bikoitza izan zen 6 etapatan banatutako 851 kilometroko ibilbidea eginez. Itzulia Malagan hasi eta amaitu zen.

50 txirrindularik parte hartu zuten 5 taldetan banatuta, eta proba 39k amaitu zuten.

Garailea izan zen José Gómez Lucasek proba, batez beste, 37,106 kilometro orduko abiaduran bete zuen. Erregulartasunaren sailkapena André Dierickxek irabazi zuen, mendikoa Carlos Etxeberriak, eta taldekakoa Werner TVk.

## Etapak 
## Sailkapen nagusia 
|}

## Kanpo estekak
Baath Alderdi Arabiar Sozialista

**Baath Alderdi Arabiar Sozialista** (arabieraz: حزب البعث العربي الاشتراكي ''Hizb Al-Ba'ath Al-'Arabi Al-Ishtiraki*) arabiar alderdia izan zen, arabiar nazionalismo eta sozialismo uztartzen zituen baathismo bultzatzen zuena. Bere izenak pizkunde esan nahi du, mendebaldeko politikaren eraginatik aldetzearen aldekoak zirelako. Bere goiburua "Batasuna, Askatasuna, Sozialismoa" (*wahda, hurriya, ishtirakiya*) izan zen.

1947ko apirilaren 7an Michel Aflaq eta Salah al Din al Bitarrek zuzenduriko Arabiar Baath Mugimendua eta Zaki al Arsuzik zuzenduriko Arabiar Baath batu eta alderdia sortu zuten. Nahiz eta arabiar herrialde guztietan adarrak izan, Siria eta Iraken baino ez zuten botererik lortu. 1952an Akram al Hawranik zuzenduriko Alderdi Arabiar Sozialistarekin bat egin zuen.

1966an Aflaq eta Bitarren aurkako estatu-kolpe militarraren ondorioz, siriar eta irakiar adarrak banatu ziren, *Qotri* (edo erregionalista) siriar alderdia eta *Qawmi'' (edo nazionalista) irakiar alderdia sortuz. Biek Baath izena mantendu arren, etsai bilakatu ziren, batez ere Siriak Iran-Irak gerran Iranen alde egin zuenean.

## Erreferentziak 
## Kanpo estekak
1969ko Italiako Giroa

**1969ko Italiako Giroa** Itzuli Handi honen 52. edizioa izan zen. 1969ko maiatzak 16 eta ekainak 8 artean ospatu zen, horietako bat bikoitza izan zen 23 etapatan banatutako 3731 kilometroko ibilbidea eginez, garailea izan zen Felice Gimondik, batez beste, 34,942 kilometro orduko abiaduran bete zituenak. Itzulia Gardan hasi eta Milanen amaitu zen.

130 txirrindularik hasi eta 81ek amaitu zuten itzulia.

1969ko Italiako Giroak, erakargarritasun nagusi bezala garaipenagatik Gimondik eta Eddy Merckxek izango zuten lehia zen. Belgikarra izan zen ematen lehena, 3. etapan, esprintean irabazi ondoren, hurrengo egunean, 21 kilometroko erlojupekoan berriz ere garaipena lortuz, non diferentzia handirik ez zen egon. Askoz handiagoak izan ziren diferentziak 15. etapan, 49 kilometroko erlojupekoan. Oraingoak, Merckxek minutu bat atera zion Gimondiri, eta gainontzekoei hiru baino gehiago. Alabaina, hurrengo egunean berri harrigarri bat izan zen: Merckxek dopinaren aurkako kontrol batean emandako positiboa, honen ondorioz lasterketatik bota zutelarik. Positiboa eta proben zuzentasuna berretsiak izan ziren arren, Merckxek uneoro defendatu zuen bere errugabetasuna. Asko hitz egin zen gai honi buruz, belgikar txapeldunaren aurkako ekintza mafioso bat iradokiz. Positiboaren ondorio bat txirrindularitza proba orotan hilabeteko suspentsio zigorra izan zen, 1969ko Frantziako Tourrean parte hartzea eragotziko ziona. Alabaina, zigorra kendu zioten, eta Merckxek, azkenean, urte horretako Tourrean parte hartu ahal izan zuen, non bere lehen Tourra irabaziko zuen.

Bere aldetik, Gimondik maglia arrosa bereganatu zuen Merckx Girotik kanporatua izan ondoren, eta ez zuen oztopo askorik izan bere bigarren Giroa irabazteko. Itzuli amaiera izugarrian, jarraikako zenbait mendiko etaparekin, Gimondi soilik 21. etapan gainditua izan zen nahiko modu argian, etapa hori Claudio Michelottok irabaziz, itzuli amaieran sailkapen nagusiko bigarrena eta mendiko sailkapenaren irabazlea izango zena. Aurreko etapa bertan behera utzi behar izan zen arazo klimatologikoen ondorioz. Hala, Gimondik bere bigarren Giroa irabazi zuen.

## Taldeak 
| valign="top" width="50%" |

|}

## Etapak 
## Sailkapenak 
|}

|}

|}

## Kanpo estekak
1925eko Frantziako Tourra

**1925eko Frantziako Tourra** Itzuli Handi honen 19. edizioa izan zen. 1925eko ekainak 21 eta uztailak 19 artean ospatu zen, 18 etapatan banatutako 5430 kilometroko ibilbidea eginez.

130 txirrindularik hasi eta 49k amaitu zuten proba. Edizio honetan, lehen aldiz, frantziar txirrindulari bakar batek ere ez zuen lehen hamar postuetan amaitzea lortu.

Garailea izan zen Ottavio Bottecchiak proba, batez beste, 24,25 kilometro orduko abiaduran bete zuen.

## Etapak 
## Sailkapen nagusia 
|}

## Kanpo estekak
Pankreako urin

**Pankreako urina** pankreak isurtzen duen jario exokrinoa da, digestio prozesuan parte hartzen duena. Urin gastrikoaren antzera, janarien digestio kimikoa errazten duten entzima hidrolitikoak ditu, proteinak, gluzidoak eta lipidoak deskonposatzen dituztenak. Horrela heste-pareta zeharkatu ezin duten makromolekula handiak molekula txikiak bihurtzen ditu, heste-pareta zeharkatu ahal izango dutenak.

Pankreako urina alkalinoa da (pH=8), eta neutralizatu egiten du urdailetik datorren kimoaren azidotasuna.

Jario exokrino hau pankreako hodi nagusitik (Wirsungen hoditik) ateratzen da eta duodenoaren 2. zatira iritsi, Vateren papilaren parean isurita izanik. Duodenoan jarduten du, beraz, janarien digestio kimikoari ekinez.

Osaketari dagokionez, pankreako urinak ura, gatz mineralak, bikarbonato sodikoa eta entzima hidrolitikoak (tripsina, karboxipeptadasa, amilasa eta lipasak) ditu. Tripsinak eta karboxipeptidasak proteinak eta peptidoak hidrolizatzen dituzte; amilasak almidoia, eta lipasek lipidoak. Entzima hidrolitiko horiek guztiak funtsezkoak dira kimoaren molekulak behar bezala digeritzeko.

Pankreako jarioa nerbio-sistema eta sistema endokrinoaren bidez kontrolatuta dago. Gizakiak egunero urin honetako 1,2 litro inguru jariatzen ditu.

## Kanpo estekak
Jaime Delclaux

**Jaime Delclaux Ortiz de Bustamante** (Bilbo, 1912ko otsailaren 17a - Albacete, 1937) gaztelaniazko idazlea eta poeta izan zen. Oso gazte hil zen.

## Bizitza 
Jaime Desclaux joan den mendearen hasierako Bilboko idazle garrantzitsuenetariko bat izan zen. Blas de Otero, Antonio Elias eta Bilbao Aristegi anaiekin batera Alea taldea sortu zuen. Hasieratik poesia garbiaren aldeko jarrera azaldu zuen, Juan Ramon Jimenezen zentzuan. Urte haietan idazlea promesa handi bat bezala ikusi zen baina gerra eta gaixotasun batek oparoa izan behar zen ibilbidea moztu zuten. Gerra hasierak Madrilen harrapatu zuen eta sasiklandestinitatean bizi izan behar zuen. Laster tuberkulosiaren zantzuak azaldu ziren. Fernando Haya izeneko lagun bati esker Aranjuezera joan zen eta, ondoren, Albaceteko Ospitalera. Ospital horretan hil zen erabat bakarrik 1937an. Hogeita bost urte zituen. Utzi digun ondare literarioa ehun poema bakarrik dira.

## Idazlanak 
* *Poesías*. Madril: Editorial Hispánica, 1943. *Obra poética* izenburupean 1995ean berrargitaratura. Bilbo: Gerión de Poesía, 1995. ISBN: 9788488541222.

## Erreferentziak 
## Bibliografia 
* Mario Ángel Marrodán: *Creadores líricos vascos con breve estudio crítico y antología*.II. liburukia. Bilbo: La Gran Enciclopedia Vasca, 1978. 29-36 eta 115-136 orrialdeetan.

## Kanpo loturak 
* Felix Maraña Auñamendi Entziklopedian.
*  Jon obeso Ruiz de Gordoa Pergolan.
*  Iñaki Beti irakaslearen artikulua.
*  Delclauxen poetika.]
1625 The NORC

**1625 The NORC** asteroide gerrikoan aurkitutako 1625. asteroidearen izena da. 1953ko irailak 1ean aurkitu zuen Sylvain Arendek Uccletik. Bere behin-behineko izendapen zientifikoa **1953 RB** zen. Bere izena IBM NORC ordenagailuagatik jasotzen du.

## Kanpo estekak
1626 Sadeya

**1626 Sadeya** asteroide gerrikoan aurkitutako 1626. asteroidearen izena da. 1927ko urtarrilak 10ean aurkitu zuen Josep Comas i Solák Bartzelonatik. Bere behin-behineko izendapen zientifikoa **1927 AA** izan zen. Bere izena Espainia eta Amerikako Astronomia Elkarteagatik jasotzen du (gaztelaniaz *Sociedad Astronómica de España y América* edo Sadeya), Solák berak sortu zuena.

## Kanpo estekak
1627 Ivar

**1627 Ivar** asteroide gerrikoan aurkitutako 1627. asteroidearen izena da. 1929ko irailak 25ean aurkitu zuen Ejnar Hertzsprungek Johannesburgotik. Bere behin-behineko izendapen zientifikoak **1929 SH**, **1957 NA** eta **1957 XA** izan ziren. Amor familiako asteroide bat da.

## Kanpo estekak
1628 Strobel

**1628 Strobel** asteroide gerrikoan aurkitutako 1628. asteroidearen izena da. 1923ko irailak 11n aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1923 OG** zen.

## Kanpo estekak
Ehun Zutabeen Aretoa

**Ehun Zutabeen Aretoa** (katalanez *Sala de les Cent Columnes*) Kataluniako Bartzelona hiriburuan dagoen larogeitasei zutabedun areto bat da, honek Güell parkeko plaza handia sostengatzeko du. Antoni Gaudík hein ere eraikitzera iritsi ez zen bizitegi-hiri baten merkatu leku izateko asmoz gauzatu zuen.

## Iruditegia 

fitxategi:Fale - Barcellona - 52.jpg|Eskaileraren ikuspegia.
fitxategi:27 Parc Güell, Sala Hipòstila.jpg|Aurreladea.
fitxategi:40 Parc Güell, Sala Hipòstila.jpg|Zutabeak.
fitxategi:36 Parc Güell, Sala Hipòstila.jpg|Zutabeak.
fitxategi:Parc Güell, plafons de trencadís.jpg|Zeramikazko mosaikoez beteriko sabaila.
fitxategi:Parc Güell, plafó de trencadís.jpg|Sapaila.
fitxategi:Parc Güell, sostre de trencadís.jpg|Sapaila.
fitxategi:Parc Güell, bancs de trencadís.jpg|Teilatuko eserlekuak.
fitxategi:Parc Güell, gàrgola.jpg|Gargolak.

## Ikus gainera 
* Güell parkea

## Kanpo estekak
Giennah

**Giennah** (ε Cygni / 53 Cygni / HD 197989) Cygnus konstelazioko hirugarren izarrik dizdiratsuena da, Deneb (α Cygni) eta Sadren (γ Cygni) ondoren, +2,48ko itxurazko magnitudearekin. Deneb, Sadr eta Giennahren artean dago "Iparraldeko ikatz zakua" edo Ikatz Zaku Nebulosa izeneko nebulosa iluna.

## Izena 
Giennah edo Gienah arabierazko جناح (Al Janāḥ) hitzetik dator eta hegoa esan nahi du. Gienah Cygni bezala ere ezagutzen da, Gienah Corvigandik (γ Corvi) ezberdintzeko.

## Ezaugarriak 
Lur planetatik 72 argi-urteko distantziara, Giennah bi izar oso ezberdinek osatzen duten sistema bitar bat da. Izar nagusia, Giennah A, K0III espektro motako erraldoi laranja bat da, Poluxen oso antzekoa, 4725 kelvingo azaleko tenperaturarekin. Bere diametroa gure eguzkiarena baino 12 aldiz handiagoa da, eta gure eguzkia baino 61 aldiz argitsuagoa da. Jada hiltzen ari den arren eta ziur asko bere barne nukleoan helioaren fusioa gertatzen den arren, bere adina 1500 milioi urtetan estimatzen da.

Aldiz, Giennah B nano gorri bat da, M3V motakoa, askoz distira txikiagokoa (+13,40 magnitudekoa) eta, orbita mugimendurik nabaritu ez den arren, biak erritmo berean mugitzen dira espazioan zehar. Bisualki 78 arkusegunduzko bananduak, bien arteko benetako distantzia 1700 unitate astronomikokoa da gutxienez, gutxienez 50.000 urteko orbita periodoarekin.

## Kanpo estekak
Santa Maria del Pi

**Santa Maria del Pi** Kataluniako Bartzelona hiriburuko El Gòtic auzoan dagoen eliza gotiko bat da, hain zuzen ere Plaça del Pi enparantzan dago.

Jada 987an erregistratua dago, gaur egungo eraikina 1321 urtean hasi eta 1391an amaitu zen.

## Iruditegia 

Irudi:Santa Maria del Pi des del gratacel de l'avinguda de les Drassanes.jpg|Eliza.
Irudi:Sta María del Pi.jpg|Barnealdea.
Irudi:Maria pi altar.JPG|Aldarea.
Irudi:Fale - Spain - Barcelona - 12.jpg|Dorrea urrutira.

## Kanpo estekak 
* Santa Maria del Pi elizari buruzko informazioa Bartzelonako Turismo Bulegoaren webgunean (eleanitza)
Tropismo

thumb|Landare baten fototropismoa: landare honen zurtoina eta hostoak argirantz hazten dira

**Tropismoa** estimulu edo kinada baten aurrean landareek burutzen duten mugimenduari deritzo. Tropismoa eragiten duten estimuluak anitzak izan daitezke (argia, grabitatearen indarra, gai kimikoak...) eta landareek antzematen dituzte, zentzumen-organoak ez izan arren.

Landareek burutzen duten higidura oso motela da, eta norabidearen arabera bi tropismo mota sortzen ditu:

* Positiboa: landarea estimulurantz hazten denean.
* Negatiboa: landarea estimuluaren aurkako norabidean mugitzen denean.

Bost tropismo mota daude:

* Fototropismoa: tropismoa eragiten duena argia izaten da. Jakina denez, landareek argiaren beharra dute fotosintesia osatzeko. Argia eskuratzeko argi-iturrirantz hazten dira, hazkunde horretan auxina motako hormonek parte hartuz.

* Geotropismoa: landarearen higidura baldintzatzen duena grabitatearen indarra da. Zurtoinak geotropismo negatiboa du, era sustraiek positiboa (grabitatearen norabidean mugitzen baitira).

* Kimiotropismoa: landarearen erantzuna gai kimiko batek sortzen duenean.

* Hidrotropismoa: ura da tropismo mota hau eragiten duena. Sustraiek hidrotropismo positiboa dute.

* Tigmotropismoa: objektu solido batek landarearen higidura eragiten duenean. Esaterako, huntza bezalako landare igokariek hazkuntza areagotzen dute solido batekin harremanetan jartzen direnean.

## Kanpo estekak
Tekneziozko izar

**Tekneziozko izarrak** euren espektroak teknezio elementuaren presentzia adierazten duten izarrak dira. Mota honetako lehen izarrak 1952an aurkitu ziren, izar nukleosintesiaren lehen froga zuzena emanez, hau da, elementu arinagoetatik abiatuta elementu astunagoak sortzea izarren barnean. Teknezioaren isotopo egonkorrenek soilik milioi bat urteko bataz besteko bizitza dutenez, izarren barnean elementu honen presentziarako azalpen bakarra nahiko gertuko iragan batean sortu izana da. Teknezioa M motako zenbait izarretan, MS, MC motakoetan, S motakoetan eta C motako izarretan ikusi da.

Tekneziozko izar ezagunenen artean R Hydrae, T Ceti, Ji Cygni, NO Aurigae eta OP Herculis daude.

## Kanpo estekak
Vapor Vell

**Vapor Vell** (euskaraz *Bapore Zaharra*) Kataluniako Bartzelona hiriburuko Sants auzoan dagoen antzinako ehungintza lantegi baten eraikina da. 1844an eraikitzen hasi eta 1846an martxan jarri zen. Güell, Ramis i Cia konpainiako jabetzakoa izan zen, Joan Güell i Ferrer enpresakide kapitalista eta presidentea izan zen, aldiz Domènec Ramis enpresakide eta ekoizlea izan zelarik.

Espainiako Gerra Zibilan CNT-FAI anarkista sindikatuak kolektibizatu egin zuen. 1998. urtea ezkeroztik bertan Sants barrutiko liburutegia kokatzen da.

## Iruditegia 

Irudi:Vapor Vell - de nit durant la festa major.jpg|Gauez.

## Kanpo estekak
Andre Mariaren eliza (Rostock)

**Rostockeko Andre Mariaren eliza** () Rostocken dagoen elizarik handiena da. Adreilu gorriz eginiko eliza gotikoa da.

## Historia 
Elizaren eraikuntza XIII mendean hasi zen eta 1265 urtean sagaratu zuten Andre Mariaren izenean. XIV. mendean zabalkunde batzuk ezagutu zituen, gaur egun dakusagun hiru nabetako eraikina bihurtu zelarik. 1531eako erreforman Luteranismoa onartu zuen.

Aldare nagusia 1721ean egin zuten Berlingo artisauek. Dorre zabala eta goiak daukan antena XVIII. mendean gehitu zitzaizkion etilo barrokoan. Azkenik aipatzekoak dira Innsbrucketik ekarritako beiratean. 1894 eta 1904 artean ezarri ziren elizaren leihoetan.

thumb|ezkerrera|150px| Erloju astronomikoa

## Erloju astronomikoa 
Erloju astronomikoa (*Astrologische Uhr*), 12 metrotako garaiera duen erloju eder hau Nurenbergeko Hans Düringer erlojurariak egin zuen 1472an. Goialdean, orduro apostoluak Jesusen aurrean pasatzen dira eta azkena dihoan Judas akatua izaten da. Erdialdean dago erlojua bera, orduaz gain ilargi fasea eta zodiakoa ere agertzen dituelarik. Beheko mailan 2017 arte baliozkoa den egutegia dauka.

## Kanpo estekak
Ben Gazzara

**Ben Gazzara**, jaiotze izenez **Biagio Anthony Gazzara** (New York, 1930eko abuztuaren 28a - New York, 2012ko otsailaren 3a), italiar jatorriko antzerki, zinema eta telebistako aktore eta zuzendari estatubatuarra izan zen.

2005ean Donostiako Zinemaldiko Donostia Saria jaso zuen, Willem Dafoe aktorearekin batera.

## Filmak 
* *The Strange One* (1957). Zuz. Jack Garfein.
* *Anatomy of a Murder* (1959). Zuz. Otto Preminger.
* *Risate di gioia* (1961). Zuz. Mario Monicelli.
* *The Young Doctors* (1961). Zuz. Phil Karlson.
* *La città prigioniera* (1962). Zuz. Joseph Anthony.
* *Convicts 4* (1962). Zuz. Millard Kaufman.
* *A Rage to Live* (1965). Zuz. Walter Grauman.
* * Rage to Live* (1965). Zuz. Walter Grauman.
* ''If It's Tuesday, This Must Be Belgium* (1969). Zuz. Mel Stuart.
* *The Bridge at Remage* (1969). Zuz. John Guillermin.
* *Husband* (1970). Zuz. John Cassavetes.
* *Pursuit* (1972). Zuz. Michael Crichton.
* *Afyon oppio* (1972). Zuz. Ferdinando Baldi.
* *Fireball Forward* (1972). Zuz.Marvin J. Chomsky.
* *The Neptune Factor* (1973). Zuz. Daniel Petrie.
* *QB VII* (1974). Zuz. Tom Gries.
* *Capone* (1975). Zuz. Steve Carver.
* *The killing of a Chinese Bookie* (1976). Zuz. John Cassavetes.
* *Voyage of the Damned* (1976). Zuz. Stuart Rosenberg.
* *Opening Night* (1977). Zuz. John Cassavetes.
* *High Velocity* (1977). Zuz. Remi Kramer.
* *The Death of Richie* (1977). Zuz. Paul Wendkos.
* *Bloodline* (1979). Zuz. Terence Young.
* *Saint Jack* (1979). Zuz. Peter Bogdanovich.
* *Inchon* (1981). Zuz. Terence Young.
* *They All Laughed* (1981). Zuz. Peter Bogdanovich.
* *Storie di ordinaria follia* (1981). Zuz. Marco Ferreri.
* *An Early Frost * (1985). Zuz. John Erman.
* *Il giorno prima* (1987). Zuz. Giuliano Montaldo.
* *Downpayment on Murder* (1987). Zuz. Waris Hussein.
* *Don Bosco* (1988). Zuz. Leandro Castellani.
* *Road House* (1989), de Rowdy Herrington.
* *Quicker Than the Eye* (1989). Zuz. Nicolas Gessner.
* *Les gens d’en face* (1993). Zuz. Jesús Garay.
* *Parallel Lives* (1994). Zuz. Linda Yellen.
* *Nefertiti, figlia del sole* (1994). Zuz. Guy Gilles.
* *[Scene of the Crime* (1996). Zuz. Terence H. Winkless.
* *Shadow Conspiracy* (1997). Zuz. George P. Cosmatos.
* *Stag* (1997). Zuz. Gavin Wilding.
* *The Spanish Prisoner* (1997). Zuz. David Mamet.
* *Buffalo ’66* (1998). Zuz. Vincent Gallo.
* *Happiness* (1998). Zuz. Todd Solondz.
* *Illuminata* (1998). Zuz. John Turturro.
* *Too Tired to Die* (1998). Zuz. Wonsuk Chin.
* *Angelo nero* (1998). Zuz. Roberto Rocco.
* *Il tesoro di Damasco* (1998). Zuz. José María Sánchez Silva.
* *Valentine’s Day* (1998). Zuz. Duane Clark.
* *The Big Lebowski* (1998). Zuz. Joel Coen.
* *The Thomas Crown Affair* (1999). Zuz. John McTiernan.
* *Blue Moon* (2000). Zuz. John A. Gallagher.
* *Believe* (2000). Zuz. Robert Tinnell.
* *Brian’s Song* (2001). Zuz. John Gray.
* *Hysterical Blindness* (2002). Zuz. Mira Nair.
* *Dogville* (2003). Zuz. Lars von Trier.
* *Schubert* (2005). Zuz. Jorge Castillo.
* *Pope John Paul II* (2005). Zuz. John Kent Harrison.
* *13'' (2010). Zuz. Géla Babluani.

## Erreferentziak
Robert jauregia

**Robert jauregia** () Kataluniako Bartzelona hiriburuan dagoen jauregi bat da. Hain zuzen ere Gràcia pasealekuko 107. zenbakian dago, Avinguda Diagonal etorbidearekin bat egiten duen lekuan.

1898-1903 bitartean, Robert Robert i Surís, Roberteko Markesaren egoitza izateko eraiki zen. Gaur egun Kataluniako Generalitatearen jabetzakoa da, bertan erakusketaleku bat, hiru areto, kontzertugune bat, Kataluniako Interpretazio Zentrua, hiriaren turismo bulego bat, liburutegia eta jendeari irekia dagoen lorategi bat daudelarik.

## Irduitegia 

Irudi:Barcelona Palau Robert.JPG|Avinguda Diagonal etorbidera ematen duen aldea.
Irudi:Jardins del Palau Robert.jpg|Lorategiak.
Irudi:Palau Robert- Expo Vall dB 2011 (2).jpg|Erakusketa.
Irudi:Palau Robert, façana del jardí.jpg|Lorategiko aldea.

## Kanpo estekak 
* Robert jauregiari buruzko informazioa
Finlandiako Zentroko Alderdia

**Finlandiako Zentroko Alderdia** (, ) Finlandiako zentroko alderdi politiko bat da Finlandiako Alderdi Sozialdemokratarekin eta Finlandiako Koalizio Nazionaleko Alderdiarekin batera, herrialde honetako tradizio handieneko alderdietako bat da. 1906an sortu zen. Gaur egun, alderdi honetako presidentea edo idazkari nagusia Annika Saarikko da.

Zentroko Alderdia Finlandian erakunde liberaltzat hartzen da, zenbait legealditan sozialdemokratekin zein kontserbadore, berde eta alderdi txikiekin gobernatzeko gai izan dena. Zentroko alderdiak gobernutik deszentralizazioaren aldeko politikak bultzatu ditu. Internazional Liberalaren eta Europar Alderdi Liberal Demokrata Erreformistaren kide da.

Azken urteetako hauteskundeen historian, legebiltzarreko hauteskundeetan lehen postua lortu dute 2003 eta 2007an, hurrenez hurren 55 eta 51 ordezkarirekin, 1999an, 48 ordezkarirekin bigarren indarra izan ziren bitartean, soilik Sozialdemokratek gaindituta, 51 ordezkarirekin.

## Presidenteak 
* Otto Karhi 1906–1909
* Kyösti Kallio 1909–1917
* Filip Saalasti 1917-1918 †
* Santeri Alkio 	1918-1919
* Petter Vilhelm Heikkinen 	1919–1940
* Viljami Kalliokoski 1940–1946
* V. J. Sukselainen 1946–1964
* Johannes Virolainen 1964–1980
* Paavo Väyrynen 1980–1990
* Esko Aho 1990–2002
* Anneli Jäätteenmäki 2002–2003
* Matti Vanhanen 2003–2010
* Mari Kiviniemi 2010-2012
* Juha Sipilä 2012–2019
* Katri Kulmuni 2019–2020
* Annika Saarikko 2020–

## Alderdiko lider esanguratsuak 
* Lauri Kristian Relander, Presidentea 1925-1931
* Kyösti Kallio, Lehen Ministroa (bi aldiz) 1922-1937, Presidentea 1937-1940
* Urho Kekkonen, Lehen Ministroa (bi aldiz) 1950-1956, Presidentea 1956-1981
* Martti Miettunen, Lehen Ministroa (bi aldiz) 1961-1977
* Ahti Karjalainen, Lehen Ministroa

## Kanpo estekak
Fanfarre

[thumb|320px|**Fanfarre** bat [kalejira egiten.]]

Euskal Herrian, **fanfarrea**, **txaranga** (Heg.) edo **klika** (Ipar.) haize eta perkusiozko musika-tresnez osaturiko musika-banda bat da, kalejirak eginez kaleetan jaiak alaitzeko jotzen duena. Euskal Herriko jai herrikoietan ohiko osagaia da; hain zuzen, Sanfermin jaietan egiteko garrantzitsua betetzen dute. Abesti herrikoiak jo ohi dituzte, eta askotan tradizionalak izan arren, modernoak ere jotzen dituzte.

Fanfarreko musikari kopurua 6-16 bitartekoa izaten da. Talde profesionalak izan daitezke, edo zalez osaturikoak.

## Musika-tresnak 
Batez ere metalezko eta perkusiozko instrumentuek osatzen dituzte fanfarreak. Hauek dira taldean ageri ohi diren musika-tresnak:

* Haizezkoak: tubak, tronpetak, tronboiak eta saxofoiak dira ohikoenak. Turutak, sousafoiak, tronpak, ofikleidoak, eufonioak... ere ikus daitezke, eta kasu berezietan baita txistu, txirula eta klarineteak ere.
* Perkusiozkoak: txindatak, dunbalak eta atabalak. Azken urteetan, batukada eta beste kaleko musika taldeen eraginez, beste motatakoak ere ikus daitezke.
Taldea handi xamarra denean, musikariez gain gidari edo zuzendari bat tartean izan daiteke, erritmoa eta pasarteak markatzen dituena.

## Kanpo estekak
F.C. Hansa Rostock

**F.C. Hansa Rostock** (izen osoa *F.C. Hansa Rostock e.V.*) Alemaniako Rostock hiriko futbol taldea da. Gaur egun hirugarren mailan ari bada ere, 1991ean Ekialdeko Alemaniako Liga eta Kopa irabazi zituen eta Alemania Bateratuko Bundesligan aritu zen ekialdeko bi taldeetako bat izan zen.

## Historia 
*Sportclub Empor Rostock* taldea 1954ean sortu zen. Garai hortan ordean eskubaloiko atalak indar handiagoa zeukan futbol atalak baino. 1965eko Ekialdeko Alemaniako kirol taldeen berrantolaketaz baliatuz futbolo atalak bere bideari ekin zion, klub berriaren izena *Fußball Club Hansa Rostock* izango zelarik ordutik aurrera. Bigarren mailatan ibili ondoren 80. hamarkadan lehenengo maila egin zuen salto eta Ekialdeko Alemaniako azkenengo liga eta kopa eskuratu zituen 1991ean. Honek Alemania bateratuko Bundesligan sartzea ahalbideratu zion, bigarren gelditu zen Dynamo Dresdenekin batera. 2005ean maila galdu zuen eta 2011tik aurerra 3. mailan ari da jokatzen.

## Palmaresa 
* Ekialdeko Alemaniako Liga (1): 1991
* Ekialdeko Alemaniako Kopa (1): 1991

## Bitxikeria 
2002ko abenduaren 1ean jokaturiko partida batean sei atzerritar atera zituen eta seiak suediarrak ziren.

## Kanpo estekak 
*  Webgune ofiziala
Pilules bleues

***Pilules bleues*** () Frederik Peetersek egindako komikia da, kutsu autobiografikoa duena, zuri-beltzez egindakoa eta 2001ean kaleratua Atrabile argitaletxearekin (2003an Astiberrik gazteleraz argitaratu zuen eta 2016ean euskaraz, gehigarriekin).

## Laburpena 
Istorioa egilearen maitasun harreman bati buruzkoa da, Cati aspaldiko lagunarekin edukitakoa. Neskak HIESa dauka, eta 3 urteko umea, gaixorik halaber. Bikoteak hausnartzen du gaixotasunari eta beste sentimendu batzuei buruz, hala nola errukia maitasunaren aurka, heriotzaren aurreko beldurra, aitatasuna eta abar.

## Sariak 
* Jules Töpffer Saria (Geneve, 2001).
* Alph'Art polonais Saria, frantsesezko albumik onena (Angoulême, 2002).
* Atzerriko lanik onenaren Sarirako izendatua (Barcelona, 2005).

## Kanpo estekak 
* Komikiari buruz Joanes Apaolazaren blogean.
* "Slideshare" webgunean.
Centre Excursionista de Catalunya

**Centre Excursionista de Catalunya** Kataluniako Bartzelona hiriburuan dagoen kultur-kirol elkarte bat da. Egoitza El Gòtic auzoan du. Gaur egun mendizaletasun eta alpinismoaren munduan lanean dirau.

## Historia 
1876an '''Associació Catalanista d'Excursions Científiques** izenez Montgat udalerrira burututako txango batean ondoren Pau Gibert, Josep Fiter, Eudald Canivell, Romà Amet, Marçal Ambrós eta Ramon Ambrósek elkarte berria sortu zuten. Elarte honen helburua Kataluniako zientzia, kultura eta literatura aberastasun eta ondarea ikertzea izan zen.

1878an **Associació d'Excursions Catalana''' elkarte berria banandu zen, baina 1890an bi elkarteetako lehendakariak ziren Francesc Ubach eta Francesc Masponsek berrelkartzea erabaki zuten, elkarte berriak gaur egungo Centre Excursionista de Catalunya izena hartu zuelarik. Antoni Rubió i Lluch elkarte honek lehenbiziko babesle eta lehendakaria izan zen.

Elkarte honen babesarekin Institut d'Estudis Catalans erakundea ere sortu zen. 2002an Centre Excursionista de Catalunya elkarteak 5.500 kide zituen.

## Lehendakariak 
* Antoni Rubió i Lluch (1890-1896)
* Lluís Marià Vidal i Carreras (1896-1900)
* Ramon Picó i Campamar (1900-1902)
* Joan Ruiz i Puerta (1923-1925)
* Francesc de Paula Maspons i Anglasell (1927-1931)
* Pau Vila i Dinarès (1938)

## Iruditegia 

Irudi:CEC - Vitralls.JPG|Beiratea.
Irudi:Joan Amades Placa.JPG|Joan Amades i Gelats folkloristaren omenezko plaka.
Irudi:Mont Taber CEC.jpg|Sarrera.
Irudi:Mont Tàber Barcelona.JPG|Itsas mailarekiko garaiera adierazten duen plaka.

## Kanpo estekak 
* Centre Excursionista de Catalunya elkarteko webgunea
The Swing (musika bilduma)

***The Swing*** INXS australiar musika taldearen estudioko laugarren kantu bilduma da, 1984an kaleratua. Bilduma honetako lehen kantua den Original Sin New Yorken grabatu zen Nile Rodgersekin eta Daryl Hallek lagundua korista bezala.

Dekadance izeneko erremixen kasetea Australian argitaratu zen.

Bilduma honetako beste kantu arrakastatsu batzuk "Burn for you" eta "I send a message" dira. Sekulako salmenta arrakasta izan zuen, eta Original Sin kantua etenik gabe entzun ahal izan zen mundu guztiko klub askotan.

LP hau argitaratu ondoren, INXS taldeak Live Aid'85 kontzertuan parte hartu zuen.

2010eko urrian The Swing bilduma 100 Best Australian Albums izeneko liburuan 56. postuan sailkatua izan zen. Zerrenda horretan INXS taldearen beste bilduma bat ere bazegoen, Kick, 11. postuan agertzen zena.

Bilduma honen zenbait bideo daude, eta guztiak kaleratu dira. Bideo hauen artean "Burn for you"ren bideoa dago, Richard Lowenstenek zuzendutako INXSen lehen bideoa izan zelarik (ondoren INXS taldearen beste bideo batzuk ere zuzenduko zituen).

## Kantuak 
# "Original Sin" (5:19)
# "Melting in the Sun" (3:25)
# "I Send a Message" (3:24)
# "Dancing on the Jetty" (4:34)
# "The Swing" (3:52)
# "Johnson's Aeroplane" (3:55)
# "Love Is (What I Say)" (3:42)
# "Face the Change" (3:34)
# "Burn for You" (4:59)
# "All the Voices" (6:06)

## Singleak 
* "Original Sin" (1983ko abendua)
* "I Send a Message" (1984ko martxoa)
* "Burn for You" (1984ko uztaila)
* "Dancing on the Jetty" (1984ko urria)

## Kanpo estekak
Lupus (argipena)

**Lupus** (latinez "otso") batez ere Lupus eritematoso sistemikoa izeneko gaixotasuna izendatzeko erabiltzen da. Hala ere, beste erabilera batzuen artean "Lupus" izenburuko komiki sorta dugu.
Italiako Olinpiar Batzorde Nazionala

**Italiako Olinpiar Batzorde Nazionala** (ofizialki , *CONI*), 1914an sortua Olinpiar Jokoak sustatzeko Italiako olinpiar batzordea da. Irabazi asmorik gabeko erakunde bat da, Nazioarteko Olinpiar Batzordeak antolatutako olinpiar lehiaketetara italiar kirolariak bidaltzeko dirua bildu eta taldeak hautatzen dituena.

Gainera, doping kasuak ikertzeaz arduratzen den italiar erakundea da, era berean, egoki irizten dituen zigorrak ezartzeko eta nazioarteko kirol erakundeei zigor horiek Italiatik kanpo ere indarrean egon daitezela (atzerriko probetan CONIk zigortutako kirolariei parte hartzea eragotziz) eskatzeko ahalmena ere baduelarik. 2007ko agindu baten ondorioz, atzerriko kirolarien doping kasuak ere iker ditzake, ez soilik italiarrenak.

## Presidenteak 
* Carlo Compans de Brichanteau (1914-1920)
* Carlo Montù (1920-1921)
* Francesco Mauro (1921-1923)
* Aldo Finzi (1923-1925)
* Lando Ferretti (1925-1928)
* Augusto Turati (1928-1930)
* Icilio Bacci (1930-1931)
* Leandro Arpinati (1931-1933)
* Achille Starace (1933-1939)
* Rino Parenti (1939-1940)
* Raffaele Manganiello (1940-1943)
* Alberto Bonacossa (1943)
* Ettore Rossi (1943-1944)
* Puccio Pucci (1944)
* Giulio Onesti (1944-1978)
* Franco Carraro (1978-1987)
* Arrigo Gattai (1987-1993)
* Mario Pescante (1993-1998)
* Bruno Grandi (1998-1999)
* Gianni Petrucci (1999-egundaino)

## Kanpo estekak 
* CONIren webgune ofiziala
Truke

[thumb|300px|Bildumazaleak [orri-markagailuak trukatzen.]]
**Trukea** edo **trukatzea**, ekonomian, ondasunak eta zerbitzuak hartu eta haien ordez beste batzuk ematea da, tartean dirurik erabili gabe. Gehienetan bi alderen artean gertatzen da, baina bi alde baino gehiagok har dezakete parte. Diruan oinarritutako sistemekin batera existitzen da, nahiz eta bere tamaina ez den oso handia.

Krisi ekonomikoetan, batzuetan trukeak dirua ordezkatzen du ekonomiaren bideratzaile nagusi modura, normalean dibisa ezegonkorra denean edo eskuragarri ez dagoenean.

## Kanpo estekak
Amelia Valcárcel

**Amelia Valcárcel ** (Madril, 1950eko azaroaren 16a) espainiar filosofoa da.

## Biografia 
Oviedoko eta Valentziako unibertsitateetan ikasi zuen filosofia. Filosofia analitikoa ikasi bazuen ere, lehen lanak alemaniar idealismoaz izan ziren. 30 urte inguruz izan zen irakasle Oviedoko unibertsitatean eta gaur egun Filosofia moral eta politikoaren katedraduna da UNEDen.

Berdintasunaren korronteko kidetzat joa da feminismo filosofikoaren barruan. Bere lankideak dira Celia Amorós eta Victoria Camps eta Carlos Castilla del Pino-k zuzendutako *Seminario de Antropología de la Conducta* mintegian parte hartu zuen sarri.

Bere lanak bi gai nagusi jorratzen ditu: filosofia eta feminismoa. Hori horrela, bere lehen argitalpenak Hegel filosofoari, alemaniar idealismoari, filosofia politikoari eta sexu generoak mugatzeko eta arautzeko filosofiaren ahalmenari buruzkoak izan ziren.

Bere tesia oso esanguratsua izan zen *Derecho al mal* (1980) ‘Gaizkiari eskubidea’ izenekoa. Ondoren emakumearen hetero-izendapena, boterearen eta berdintasunaren kontzeptuak eta hauen garrantzia pentsaera modernoaren sortzean. Ontologia klasikoa aztertu zuen, baita ere, ontologia modernoa eta haren erreferentziako pentsamenduak finkatu asmoz. Posmodernitatea, sekularizazioa, mundua azaltzeko erlijioaren bidearen atzerakada eta etika modernoaren sorrera dira berak landutako gai nagusi batzuk ere. Filosofia politikoaren historian feminismoa aztertu du, bere lan nagusiena «Feminismo en el mundo global» (‘Feiminismoa mundu globalean’, 2008) delarik. Bere azken lana
«La memoria y el perdón» (‘Memoria eta barkamena’) da eta bertan ideia moralen historia lantzen du.

Aldi berean, emakumeen egoerari, baloreei eta filosofiari buruzko ikerketa eta kongresu asko zuzendu eta koordinatu ditu. Nazioarteko eta estatuko ikerketak baloratzen aritzen da eta zenbait aldizkari eta editorialetako erredakzio kontseiluetako kidea da. Besteak beste *Leviatán* aldizkariaren zuzendaria izan zen.

Kargu politikoak ere izan ditu: gaur egun Estatu kontseilaria da eta Prado Museoaren Errege Patronatuaren presidenteordea da. 1993 eta 1995 artean Asturiasko Hezkuntza, Kultura, Kirol eta Gazteria kontseilaria izan zen.

## Berak idatzitako lanak 
* *Hegel y la Ética* (1989)
* *Sexo y Filosofía* (1991)
* *Del miedo a la igualdad* (1993)
* *La política de las mujeres* (1997)
* *Ética contra estética* (1998)
* *Rebeldes* (2000)
* *Ética para un mundo global* (2002)
* *Hablemos de Dios* (2007), Victoria Camps-ekin batera idatzitakoa.
* *Feminismo en un mundo global* (2009)
* *La memoria y el perdón* (2010)

## Argitaratzaile moduan egindako lanak 
* *El Concepto de Igualdad*
* *Los Desafíos del Feminismo en el siglo XXI*
* *Pensadoras del siglo XX*
* *El sentido de la Libertad*
* *El Debate del voto femenino en la Constitución de 1931*
* *Feminismo, género e igualdad*

## Kanpo estekak
Pionir Pabiloia

**Pionir Pabiloia** edo **Pionir Aretoa** () erabilera-anitzeko pabiloi bat da, Serbiako Palilula herrian dagoena. Pabiloiak 8,150 ikuslerentzako tokia du saskibaloi partidetarako.

Bertan jokatzen dituzten euren etxeko partidak KK Partizan, Belgradoko Izar Gorria eta OKK Belgrado taldeek. 1973ko ekainak 1ean inauguratua izan zen.

## Ekitaldiak 
Ireki zenetik, Pionirrek, beste batzuen artean Eric Clapton, Motorhead, Iron Maiden, Luciano Pavarotti eta 50 Cent bezalako artista garrantzitsuen kontzertuak hartu ditu.

Saskibaloiari dagokionez, Pionirren jokatu ziren 1975eko Eurobasketaren azken fasea, 1977ko Euroligako finala Maccabi Tel Aviv eta Mobilgirgi Vareseren artean. Jada desagertua dagoen lehiaketa den Europako Saskibaloi Errekoparen egoitza ere izan zen 1998an. 2005eko Gizonezkoen Europako Saskibaloi Txapelketan talde faseko zenbait partida jokatu ziren bertan.

Pionir izan da 2012ko Gizonezkoen Europako Eskubaloi txapelketako egoitzetako bat.

## Kanpo estekak 
* Hala Pionir
Bentzeno

**Bentzenoa** eraztun formako konposatu kimiko organikoa da. Eraztun forman kokatutako 6 karbono atomoz eta haietako bakoitzari lotutako hidrogeno atomo batez osatuta dago. Bere formula molekularra C6H6 da.

Bentzenoa petrolioaren osagaietako bat da, eta oinarrizko petrokimikoetako bat da. Kolorerik gabekoa eta usain gozoa duen likido sukoia da. Industrian etilbentzenoa eta kumenoa bezalako konposatu kimiko astunak eratzeko oinarri gisa erabiltzen da. Oktanaje altukoa denez, gasolinaren osagai garrantzitsua da.

Minbizi sortzailea denez, industriaz kanpo duen erabilera mugatua da.

## Erreferentziak 
## Kanpo estekak
Zaldunen Krak

**Zaldunen Krak** (; arabieraz: قلعة الحصن *Qalʿat al-Ḥuṣn*) Sirian dagoen gurutzatuen gaztelua da, Homsetik 40 kilometrora  eta hobekien kontserbatzen direnetako bat. Lehendabizikoz kurduek XI. mendean eratu eta *Hisn al Akrad* ("Kurduen gaztelua") izena eman zioten. 1142an Raimundo II.a Tripoliko kondeak zaldun ostalariei eman zien: haiek 1271ra arte beren eskuetan mantendu zuten.

Zaldunek gaztelua sendotzeko lanak 1140ko hamarkadan hasi zituzten eta 1170ean lurrikara batek gazteluari kalte egin zionean jadanik bukatuta zeuden. Zaldunek Lehenengo Gurutzadan Tripoliko Konderriko muga babestea zuten helburu eta gotorleku hura gune estrategiko nagusi bilakatu zen. XIII. mendean zabaldua, une gorenean 2.000 lagun inguruko goarnizioa izan zuen. 1271n Baibars I.a sultan mamelukoak 36 eguneko setioaren ondoren hartu zuen.

1933an Frantziako Gobernuak zaharberritzeari ekin zion. 1946an Siriak independentzia aldarrikatu zuenean, Libanoko mugatik gertu geratu zen. 2006an, UNESCOk Qalat Salah El-Din zitadelarekin gizateriaren ondaren izendatu zuen.

## Erreferentziak 
## Kanpo estekak
Avinyó kalea

**Avinyó kalea** (katalanez '''Carrer d'Avinyó''') Kataluniako Bartzelona hiriburuko El Gòtic auzoko kale bat da. La Rambla hiribidearen eskuinaldean dago. Erdi Aroan ohikoak ziren kale estuen itxura du, Ferran kalea eta Ample kalea lotzen dituelarik. Bertan taberna, jatetxe eta denda ugari daude, gazte giroa nagusi delarik.

Gaur egun hotela dagoen lekuan putetxe bat zegoen, honek Pablo Picassori "Avignon andereak" margolana margotzeko oinarria eman zion, askok hura Frantziako Avignon hiriarekin lotu izan arren.

## Kanpo estekak
Carrer de Ferran

**Carrer de Ferran** edo **Ferran kalea** Kataluniako Bartzelona hiriburuko El Gòtic auzoan dagoen kale bat da. 1910. urtetik aurrera La Rambla hiribidea eta Sant Jaume enparantza elkarlotzen ditu.

1820-1823 bitartean Bartzelonako Udalak eta Josep Mas i Vila arkitektoak proiektatu zuten, haien asmoa La Rambla hiribidea eta Ciutadella parkea elkarlotzea izan zelarik, azkenean 1848an eraiki zelarik. Hasiera batean Fernando VII.a Espainiakoa izena jartzeko asmoa izan zuten, baina azkenik 1910etik aurrera gaur egungo Ferran kalea izenarekin gelditu zen.

## Kanpo estekak
Fossar de les Moreres

**Fossar de les Moreres** Kataluniako Bartzelona hiriko Ciutat Vella barrutian dagoen plaza bat da, hain zuzen ere La Ribera auzoan. Santa Maria del Mar elizaren alboan dago, bertan Bartzelonako setioaren (1713-1714) omenezko monumentu bat kokatzen delarik.

## Irudi 

Irudi:Fossar de les Moreres 01.JPG|Santa Maria del Mar elizaren horma.
Irudi:Santa Maria del Mar, Fossar de les Moreres.jpg|Plaza.
Irudi:Barcelona 012.JPG|Plaza.
Irudi:Al Fossar de les Moreres no s'hi enterra cap traïdor, fins perdent nostres banderes serà l'urna de l'honor.jpg|Plaka.

## Kanpo estekak
Polideportivo Fernando Martín

**Fernando Martín kiroldegia** () Fuenlabradako (Madril, Espainia) arena bat da. 1991ko irailean inauguratua, 5700 pertsonarentzako tokia du. Nagusiki saskibaloirako erabiltzen da, eta Baloncesto Fuenlabrada taldeak etxeko partidak jokatzen dituen pabiloia da.

1991-1992 denboraldiko Euroligako taldeetako fasean, pabiloi honetan jokatu zituen KK Partizanek bere etxeko partidak, Nazioarteko Saskibaloi Federakuntzak Balkanetako gerraren ondorioz Belgradon jokatzea debekatu baitzion.

Bere izena Fernando Martín Espina saskibaloi jokalariaren omenez jasotzen du, aurreko urtean trafiko istripu baten ondorioz hil zena. Bere seme Jan Martínek ere bertan jokatu zuen Baloncesto Fuenlabradarekin 2004-2005 denboraldian LEB ligan.

## Kanpo estekak
1971ko Andaluziako Itzulia

**1971ko Andaluziako Itzulia** txirrindularitza itzuli honen 18. edizioa izan zen. 1971ko otsailak 14 eta 19 artean ospatu zen, bi sektoretan banatutako sarrerako bat eta bost etapatan banatutako 674 kilometroko ibilbidea eginez, garailea izan zen Jean-Pierre Monserék, batez beste, 34,530 kilometro orduko abiaduran bete zituenak. Itzulia Malagan hasi eta amaitu zen.

56 txirrindularik parte hartu zuten 7 taldetan banatuta, eta 41ek amaitu zuten proba.

Erregulartasunaren sailkapena Jos van der Vleutenek irabazi zuen, mendikoa Roger De Vlaeminckek, eta taldekakoa Mars-Flandriak.

Edizio hau belgiarren itzulia izan zela esan daiteke, sei etapatatik bost eta lau sailkapenetatik hiru belgiarrentzat izan baitziren.

## Etapak 
## Sailkapen nagusia 
|}

## Kanpo estekak
Albéniz jauregia

**Albéniz jauregia** edo **Montjuïc Errege Pabilioia** (katalanez *Palauet Albéniz* edo *Pavelló Reial de Montjuïc*) Kataluniako Bartzelona hiriburuko Montjuïc mendian dagoen jauregi bat da. Lluís Companys Olinpiar Estadioaren alboan dago.

Espainiako errege-erreginek hirira burututako bisitetan zehar haien egoitza nagusia izan ohi da. 1928an eraiki zen, 1929ko Bartzelonako Nazioarteko Erakustazokaren testuinguruan.

## Iruditegia 

Irudi:Palauet albeniz2.JPG|Lorategia.
Irudi:Palauet albeniz7.JPG|2012ko Gaudí Sarituen harrera Albéniz jauregiko eskaileratan.
Irudi:Palauet albeniz4.JPG|Sabaila.
Irudi:Ermita de Santa Madrona - i mur.jpg|Jauregiaren alboan dagoen Santa Madrona baseliza.

## Kanpo estekak 
* Albéniz jauregiari buruzko informazioa Bartzelonako Udal webgunean irakurgai
KK Partizan

**Košarkaški klub Partizan** () Belgradoko Partizan Kirol Elkartearen saskibaloi taldea da. Serbiako saskibaloi ligan eta Adriatikoko ligan parte hartzen du.

17 liga eta hamabi kopa nazional, hiru Korac Kopa eta europar saskibaloiko lehiaketa nagusia den Euroliga irabazi ditu, azken hau 1992an. Talde honetan Vlade Divac, Aleksandar Đorđević, Predrag Danilović eta Zarko Paspalj bezalako jokalari garrantzitsuek jokatu dute.

Bi pabiloitan jokatzen ditu etxeko partidak: Pionir Pabiloian eta Belgrado Arenan.
## Palmaresa 
### Nazioarteko tituluak 
* Euroliga
** Txapelduna (1): 1992
** Finalista (0)
** Final Four (4): 1988, 1992, 1998, 2010
* 3 Korać Kopa: 1978, 1979 eta 1989. Finalista 1974, 1976, 1981 eta 1987an.

### Titulu nazionalak 
* 17 liga: 1976, 1979, 1981, 1987, 1992, 1995, 1996, 1997, 2002, 2003, 2004, 2005, 2006, 2007, 2008, 2009, 2010
* 12 Kopa: 1979, 1989, 1992, 1994, 1995, 1999, 2000, 2002, 2008, 2009, 2010, 2011.
* 4 Adriatikoko Liga: 2007, 2008, 2009, 2010

## 2014-2015 denboraldiko taldea 
## Jokalari historikoak 
* Radomir Šaper, Dragan Kićanović, Dražen Dalipagić, Goran Grbović, Milenko Savović, Peter Vilfan, Aleksandar Đorđević, Vlade Divac, Predrag Danilović, Žarko Paspalj, Svetislav Pešić, Željko Obradović, Miroslav Berić, Nikola Lončar, Željko Rebrača, Predrag Drobnjak, Dejan Tomašević, Nenad Krstić, Uroš Tripković, Novica Veličković, Milenko Tepić.

## Entrenatzaile historikoak 
Aleksandar Nikolić, Ranko Žeravica, Dušan Ivković, Željko Obradović, Dušan Vujošević.

## Bitxikeriak 
1992ko Euroliga etxeko partida Fuenlabradako Fernando Martín kiroldegian jokatuz irabazi zuen, FIBAk Belgradon jokatzen ez baitzion utzi Balkanetako gerra zela eta, zaletuek Fuenlabradako Partizan deitu zutelarik.

## NBAko taldeen aurkako partidak 
* 2009ko urriak 3: Denver Nuggets 88 - 92 KK Partizan (Denverreko Pepsi Centerrean).
* 2009ko urriak 6: KK Partizan 100 - 98 Phoenix Suns (Phoenixeko US Airways Centerrean).

## Kanpo estekak
KV46

**KV46**a, Egiptoko Erregeen Haranean dagoen hilobi bat da, eta Amenofis III.aren aitaginarreba-amaginarrebak eta Tutmosis IV.aren erregealdian eragin handiko nobleak izan ziren Yuya eta Tuyu lurperatzeko erabili zen.

Tutankamonen hilobia 1922an aurkitu zen arte, hau zen haran guztiko hilobirik aberats eta hobekien mantendua, eta hil hatuarekin aurkitu zen lehena. Haran nagusiaren adar txiki batean aurkitu zen, ramesidar garaiko bi hilobiren artean.

## Deskribapena 
James Edward Quibellek aurkitu zuen Theodore M. Davisen babesarekin. Sarrera ate baten amaitzen den eskailera batetik da. Ate hau, jatorrian, harri batekin eta nekropoliko zigiluekin blokeatu zen, eta korridore baterantz doa, beste eskailera batzuk, eta, azkenean, hil ganberara iristen da. Konpartimendua laukiluze formakoa da, atzealdeko muturrean bere lurzorua gainontzeko lurraren mailatik metro bete beherago dagoen gune batekin. Sabaia amaitu gabe dago eta hormak ez ziren leundu, igeltsutu eta apainduak izan.

Bertan ontzi kanopoak, musika tresnak, eserlekuak, Tiy erreginaren aulkia, oheak, Amenofis III.a eta Tiyren izenak zituen bitxiz betetako kutxa bat, gurdi bat, natroiz beteriko pitxerrak eta bi sarkofago aurkitu ziren: Yuyarena lera baten gainean jarria eta momia formako hiru zerraldo eta ukitu gabeko bere momia zituena, Tuyurena bi barne zerraldo eta kalterik jaso ez zuen momia zituena. Baltsamatze tekniketan dauden diferentziek Yuya eta Tuyu garai ezberdinetan hil zirela frogatzen dute.

Hilobia, itxuraz, ukitu gabe zegoen, baina bertan hiru lapurreta gertatu zirela dioten frogak daude: lehena hilobia ofizialki itxi eta gutxira izan zen, produktu galgarriak kendu baitziren, ukenduak kasu, eta pitxerretako zigiluak barruan zutena aztertzeko kendu ziren.

Bigarren eta hirugarren lapurretak KV3 eta KV4 hilobien indusketetan gertatu ziren beharbada, aurkitutako zigiluen ebidentziaren arabera. Sarrera berriz itxia izan zen, eta bi hilobi hauen eraikuntzatik sobratu zen materialaren hondarrekin itxi zen, sarezin bihurtuz 1905 arte, Quibellek aurkitu zuenean.

## Kanpo estekak
Gösta Pettersson

**Gösta Pettersson** (Värgärdä, 1940ko azaroak 23) suediar txirrindulari bat izan zen, profesionala 1970eko hamarkadan zehar.

Profesional bezala, bere lorpenik handienak 1971ko Italiako Giroa irabazi izana eta 1970eko Frantziako Tourra sailkapen nagusiko 3. postuan amaitzeak izan ziren. Olinpiar Jokoetan ere hiru domina lortu zituen 1964 eta 1968ko edizioetan, brontzezko bat Tokion 1964an eta zilarrezko eta brontzezko bana Mexikon 1968an.

## Palmaresa zaletu mailan 
* Urrezko domina 1969ko Munduko Txirrindularitza Txapelketan taldekako erlojupeko 100 kilometrotan.
* Urrezko domina 1968ko Munduko Txirrindularitza Txapelketan taldekako erlojupeko 100 kilometrotan.
* Urrezko domina 1967ko Munduko Txirrindularitza Txapelketan taldekako erlojupeko 100 kilometrotan.
* Zilarrezko domina 1968ko Udako Olinpiar Jokoetan taldekako erlojupeko 100 kilometrotan.
* Brontzezko domina 1968ko Udako Olinpiar Jokoetan banakako erlojupekoan
* Brontzezko domina 1964ko Udako Olinpiar Jokoetan taldekako erlojupeko 100 kilometrotan
* Brontzezko domina 1964ko Munduko Txirrindularitza Txapelketan banakako erlojupekoan.

## Palmaresa 
**1967**
* Marokoko Itzulia

**1968**
* Milk Race

**1970**
* Romandiako Tourra
* 3. Frantziako Tourrean
* Sabatini Kopa
* Baracchi Garaikurra

**1971**
* 20px Italiako Giroa
* Apeninoetako Giroa
* 2. Paris-Nizan
* 2. Sardiniako Giroan
* 2. Setmana Catalanan

**1972**
* 6. Italiako Giroan eta etapa 1
* 2. Apuliako Giroan.

**1973**
* Etapa 1 Suitzako Itzulian.
* 3. Tirreno-Adriatikoan.

**1974**
* 2. Suitzako Itzulian

## Taldeak 
* Ferretti (1970-1972)
* Scic (1973)
* Magniflex (1974)

## Sailkapen orokorra Itzuli Handietan 
## Erreferentziak 
## Kanpo estekak
Call de Barcelona

**Call de Barcelona** (euskaraz *Bartzelonako Call*) Kataluniako Bartzelona hiriburuko El Gòtic auzoko eremu bat da. Bertan, antzina juduen auzoa zegoen. Oraintxuki bertan sinagoga bat topatu da, gaur egun bisitariei irekia dagoelarik.

## Iruditegia 

Irudi:Call de Barcelona.jpg|Antzinako Bartzelonako bi Call direlakoen oinplanoa gaur egungo kaleen gainean ezarria.
Irudi:Entrada_de_l'Associació_Call_de_Barcelona.jpg|Calleko Elkartearen egoitzarako sarrera.
Irudi:Menorá en la sinagoga del Call de Barcelona.jpg|Calleko sinagoga.

## Kanpo estekak 
* Bartzelonako Call eremuko elkartearen webgunea